**ŽUPANIJA: PRIMORSKO-GORANSKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD DELNICE**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području grada DELNICA iznosi: **42.1490 ha**
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **1** | **5.1428** |
|  | **dugogodišnji zakup** | **1** | **1.2534** |
|  | **koncesija** | **-** | **-** |
|  | **privremeno korištenje** | **-** | **-** |
|  | **prodaja (neotplaćeno)\*** | **-** | **-** |
|  | **….** | **-** | **-** |

\*napomena: ovdje upisati samo površine koje su prodane, a neotplaćene

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **26.3779** | **-** |
| površine određene za **prodaju**  - jednokratno, maksimalno  do 25% | **0.5114** | **-** |
| površine određene za **zakup** | **15.2597** | **-** |
| površine određene za **zakup za ribnjake** | **-** | **-** |
| površine određene za **zakup zajedničkih pašnjaka** | **-** | **-** |
| površine određene za **ostale namjene**  - jednokratno, maksimalno  do 5% | **-** | **-** |

**MAKSIMALNA POVRŠINA ZA ZAKUP iznosi:** **10.0000 ha**

**NAPOMENA/OBRAZLOŽENJE**:

|  |
| --- |
| Zakon o poljoprivrednom zemljištu (NN 20/18) propisao je da se s poljoprivrednim zemljištem u vlasništvu države raspolaže na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Protekom zakonskog roka donošenja Programa, Grad Delnice izradio je prijedlog Programa sa prilozima te ga dostavio Primorsko-goranskoj županiji Upravnom odjelu za turizam, poduzetništvo i ruralni razvoj na donošenje i prosljeđivanje Ministarstvu na suglasnost.  Glavni ciljevi koji se žele postići donošenjem Programa za područje Grada Delnica jesu:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  Ukupna površina poljoprivrednog zemljišta RH prema podacima DGU na području Grada Delnica iznosi 154.6191 ha.  Dosadašnje raspolaganje poljoprivrednim zemljištem u vlasništvu RH na području Grada Delnica  vrši se temeljem dva (2) ugovora o zakupu kojima se ukupno koristi 6.3962 ha zemljišta i to zakup na kč. br. 8935 k.o. Delnice I, površine 5,1428 ha na rok od 20 godina počevši s 17. 9. 2010. te dugogodišnji zakup na kč.br. 8925 k.o. Delnice I, površine 1,2534 ha sklopljen na 50 godina počevši s 27.7. 2015. godine.  Prijedlog Programa raspolaganja poljoprivrednim zemljištem na području Grada Delnica sastoji se od 676 čestica i ukupne je površine od 42.1490 ha. Za poljoprivredno zemljište u vlasništvu RH na području Grada Delnica karakteristično je da prevladavaju parcele manjih površina te su uglavnom zapuštene i obrasle raslinjem. Za najveći dio čestica koji su ušle u prijedlog Programa raspolaganja poljoprivrednim zemljištem u vlasništvu Republike Hrvatske podaci Katastarskog operata i Zemljišnih knjiga nisu usklađeni odnosno nisu riješeni imovinsko-pravni odnosi.  Po dobivenim uvjerenjima nadležnih tijela u prijedlogu Programa sadržane su čestice sedam katastarskih općina na području Grada Delnica (Belo, Brod na Kupi, Crni Lug, Delnice, Grbajel, Razloge, Turke, izuzev k.o. Hrib). Program je sačinjen na način da se oblik raspolaganja zemljišta dijeli na povrat, zakup i prodaju.  Katastarske čestice iz Programa na području Grada Delnica **ne** nalaze se u obuhvatu postojećeg ili planiranog sustava javnog navodnjavanja a također nema niti poljoprivrednog zemljišta oznake P-1 i/ili P-2. Područje Grada Delnica ne pripada minski sumnjivim područjima prema prikazu Hrvatskog centra za razminiranje.  Očitovanjem nadležne službe Ureda državne uprave u Primorsko-goranskoj županiji, Ispostave u Delnicama a temeljem raspoloživih i trenutno dostupnih podataka u predmete povrata oduzete imovine, utvrđeno je da je na području Grada Delnica oduzeto ukupno 26.0319 ha poljoprivrednog zemljišta i to na području k.o. Brod na Kupi 4.9467 ha, k.o. Grbajel 0.0252 ha, k.o. Delnice 21.0600 ha. U Programu je sadržan oblik raspolaganja namijenjen za povrat i zamjenu u slučaju kada nije moguć povrat, u površini od ukupno 26.3779 ha što čini 63 % od ukupno uvrštenih površina u prijedlog Programa i to za k.o. Brod na Kupi 5.4969 ha, k.o. Grbajel 5.6411 ha te k.o. Delnice 15.2399 ha. Poljoprivrednim zemljištem koje je ovim prijedlogom Programa predviđeno za povrat do okončanja postupka povrata, donošenja pravomoćnih rješenja, raspolagat će se putem zakupa sukladno članku 31. stavku 2. Zakona.  Površine koje su namijenjene za prodaju čine 1 % od ukupne površine iz prijedloga Programa raspolaganja, odnosno čine površinu od 0.5114 ha. Uglavnom su to male površine i ne graniče s građevinskim područjem.  Maksimalna površina poljoprivrednog zemljišta u vlasništvu države na području Grada Delnica namijenjena za prodaju koju može kupiti jedan kupac iznosi 0,5 ha.  Preostale površine u prijedlogu Programa (36 %) namijenjene su za zakup i čine 15.2597 ha.  Maksimalna površina poljoprivrednog zemljišta u vlasništvu države na području Grada Delnica namijenjena za zakup iznosi 10 ha.  Na području Grada Delnica nisu predviđene parcele za zakup zajedničkih pašnjaka, parcele za ostale namjene, te ne postoje površine predviđene za zakup ribnjaka.  Prilozi :   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Delnice da se prema važećem Prostornom planu uređenja, predmetne kat. čestice nalaze izvan granica građevinskog područja, s očitovanjem da na području Grada nema poljoprivrednog zemljišta oznake (P1) i (P2). * Očitovanje ureda državne uprave u Primorsko-goranskoj županiji, Ispostave u Delnicama o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Delnice, da predmetne katastarske čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Delnice o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra za razminiranje o katastarskim česticama i površinama poljoprivrednog zemljišta . |